BOSNA I HERCEGOVINA 

REPUBLIKA SRPSKA 

OSNOVNI SUD U BIJELJINI                                                                                                      

Broj: 80 0 I 123807 20 I 

Bijeljina, 03.02.2022. godine 

OSNOVNI SUD U BIJELJINI, po sudiji Ćosić Mediha, u izvršnom postupku tražioca izvršenja MKD „CREDIS“ a.d. Banja Luka, Knjaza Miloša 3a, zastupano po zakonskom zastupniku direktoru Draganu Katani, a on po punomoćniku Miodragu Vicanoviću advokatu iz Banja Luke, protiv izvršenika Željko (Cvijetko) Tomić, ul.Dositeja Obradovića 1/75 Bijeljina, radi izvršenja na osnovu vjerodostojne isprave mjenice bez protesta, v.sp.1.112,16 KM,  donio je dana 03.02.2022. godine, sljedeći:

Z A K LJ U Č A K   O   P R O D A J I


Rješenjem  Osnovnog suda u Bijeljini broj  80 0 I 123807 20 I od 15.07.2021.godine, dopušteno je izvršenje protiv izvršenika Željko Tomić, radi namirenja duga tražioca izvršenja prodajom pokretnih stvari izvršenika.
      Dana 21.01.2022.godine, zaplijenjene su i popisane sljedeće pokretne stvari   izvršenika Dragana Krstića. 


1.Određuje se prva prodaja pokretnih stvari  izvršenika Dragana Krstića.  

	Red.br.
	Opis popisanih stvari
	Kom
	    Vrijednost

	1. 
	TV „VIVAX“
	1
	   200,00 KM


i to putem usmenog javnog nadmetanja na dan 10.03.2022.godine  u 08,00 časova,  a koje će se  održati u zgradi Osnovnog suda u Bijeljini, soba broj 2-A.

2. Utvrđuje se da je vrijednost pokretne stvari iz tačke 1. ovog zaključka   u iznosu od  200,00 KM.

3. Najniža prihvatljiva ponuda po kojoj se predmetne stvari mogu prodati jeste 1/2 utvrđene vrijednosti, po jednoj stvari. 

4. Ponuđač s najvećom ponudom dužan je platiti cijenu odmah nakon objavljivanja rezultata ročišta za prodaju . Ako to ne učini, drugi ponuđač će biti proglašen kupcem i bit će dužan platiti cijenu koju je ponudio i tako redom.

5. Ročište za prodaju održava se pred sudskim izvršiocem,  koji je dužan da kupcu s momentom isplate, tj.   izvršenog  pologa   kupoprodajne cijene  preda u posjed  stvar koja je bila predmet prodaje,  zajedno sa kopijom  zapisnika sa ročišta za prodaje u kojem će ta  činjenica biti konstatovana i potvrđena kupčevim potpisom. 

6. U slučaju da nijedan ponuđač ne plati cijenu, Sud će, na zahtjev jedne od stranaka, objaviti da ročište za prodaju nije uspjelo, a stranka može, u smislu odredbe člana 131. stav 3. Zakona o izvršnom postupku (“Službeni glasnik Republike Srpske“ br.59/03,85/03 i 64/05), u roku od osam dana tražiti zakazivanje novog ročišta. 

7. Ukoliko nijedna stranka ne predloži održavanje novog ročišta za prodaju u roku iz tačke 5. ovog zaključka ili ako se stvari ne uspiju prodati na drugom ročištu, Sud će, u smislu stava 5. navedenog člana, postupak obustaviti.

8. Ovaj zaključak o prodaji objavit će se na oglasnoj tabli Suda, a tražilac izvršenja ga može objaviti i u javnim glasilima, o svome trošku.
 



                                                                                                    Sudija                                                                                                        





                                             Ćosić Mediha

Pouka o pravnom lijeku:
Protiv ovog zaključka nije dopušten pravni lijek. 

